Semjén szerint a keresztény iskolákat nem az állam hozza létre, hanem a magyar nép.

A Fasori Evangélikus Gimnázium 30 évvel ezelőtti újranyitására emlékeztek vasárnap, ennek kapcsán idézte az MTI Maruzsa Zoltán köznevelésért felelős államtitkárt.

Ő elmondta, hogy ezzel az újranyitással „vette kezdetét a szabaddá váló országban az egyházi oktatási rendszer újraépítése”. Ez a folyamat pedig szerinte a mai napig tart.

Elmondta még, hogy mára a gimnáziumok 26 százaléka egyházi fenntartású. Ezek az intézmények szakmai teljesítmény terén képesek felvenni a versenyt az állami intézményekkel, sok esetben jobb eredményeket is érnek el azoknál.

Az erkölcsi, szellemi nevelés terén pedig vitathatatlanul erősebbek, mint az állami gimnáziumok.

A mai világban az erkölcsi nevelés legalább olyan fontos, ha nem fontosabb, mint a szakmai eredményesség – érvelt még Maruzsa Zoltán. Ha mélyebben is érdekli a téma, akkor itt még utánaolvashat, az is egy fontos különbség lehet még például, hogy a magyar állam a közoktatásban átlagosan majdnem négyszer annyi pénzt szán egy egyházi iskolásra, mint egy állami intézménybe járóra.